OpenLLM-France/wikimedia huggingface dataset:
# Velo Veronese

Velo Veronese (cimbri Vellje-Feld) és un municipi italià, dins de la província de Verona.
És un dels municipis de la minoria alemanya dels cimbris, resultat d'una ona d'imigració als segles xii i xii. Ecara que s'hi ha perdut la llengua mantenen moltes tradicions. L'any 2007 tenia 801 habitants. Limita amb els municipis de Badia Calavena, Roverè Veronese, San Mauro di Saline i Selva di Progno.

## Referències

* 1 2 AV. Dizionario di toponomastica. Storia e significato dei nomi geografici italiani. Milano: Garzanti, 1990, p. 691. ISBN 88-11-30500-4.
# Tirada

* Aquest article tracta sobre el terme relatiu a la poesia. Si cerqueu nombre d'exemplars que s'imprimeixen, vegeu «tiratge».
Una tirada és un tipus d'estrofa pròpia de les cançons de gesta medievals caracteritzada per una rima habitualment assonant comuna a tots els seus versos que canvia en la següent estrofa. El nombre de versos de cada tirada és irregular per bé que en solen contenir vora la dotzena. Les tirades acostumen a referir-se cadascuna d'elles a un fet, tema o escena diferent. Tot i així, algunes cançons empren tirades similars pel que fa a la temàtica per a emfasitzar un esdeveniment.

## Bibliografia

* Riquer, Martín de. Chanson de Roland. Cantar de Roldán y el Roncesvalles navarro. Barcelona: El festín de Esopo, 1983 (castellà)
# Bodianus trilineatus

Bodianus trilineatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 28 cm de longitud total.

## Distribució geogràfica

Es troba des del Golf d'Aden fins a Sud-àfrica.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hypostomus longiradiatus

Hypostomus longiradiatus és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 39,5 cm de longitud total.

## Distribució geogràfica

Es troba a Sud-amèrica: conca del riu Guamà.

## Referències

* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)

## Bibliografia

* Holly, M. 1929. Einige neue Fischformen aus Brasilien. Anz. Akad. Wiss. Wien v. 66: 117-120.
# Museu Bode

El Museu Bode (Bode-Museum en alemany) és un museu d'art d'Alemanya que pertany al grup museístic de l'Illa dels Museus de Berlín. Té col·leccions d'escultura, art egipci, art romà d'Orient i numismàtica. L'edifici que alberga el museu, acabat el 1904 i actualment protegit, va ser dissenyat per l'arquitecte Ernst von Ihne i el seu estil correspon al neobarroc de finals del segle xix i inicis del xx.

## Història

El museu va ser dissenyat per l'arquitecte Ernst von Ihne i acabat el 1904. Anomenat originalment el Kaiser-Friedrich-Museum en honor de l'emperador alemany Frederic III de Prússia, el museu va ser canviat de nom en honor del seu primer director, Wilhelm von Bode, el 1956. Tancat per restauracions des de 1997, el museu va ser obert de nou el 17 d'octubre de 2006.

## Col·lecció

Actualment alberga una col·lecció d'escultures, art romà d'Orient, monedes i medalles. La col·lecció d'escultura mostra l'art de l'Orient cristià (amb èmfasi a l'Egipte copte), escultures de l'Imperi Romà d'Orient i Ravenna, les escultures de l'edat mitjana, el gòtic italià, i el primer Renaixement. Els últims treballs del gòtic alemany estan representats per Tilman Riemenschneider, també té obres del renaixement alemany del sud, i art barroc prussià fins al segle xviii.
En el futur alguns treballs seleccionats de la Gemäldegalerie (Berlín) s'integraran en la col·lecció d'escultura. Això està basat en el concepte de Wilhelm von Bode de les "sales d'estil", en els quals les escultures, les pintures, i l'artesania d'una època es veuen junts, igual que generalment es feia en col·leccions privades de la classe mitjana alta.
El Münzkabinett ("gabinet de la moneda"), contingut actualment en el veí Museu de Pèrgam, és una de les col·leccions numismàtiques més grans del món. El seu rang de temps abasta des del principi de l'encunyació el segle vii aC a l'Àsia Menor fins als nostres dies. Amb aproximadament 750.000 articles la col·lecció és un arxiu únic per a la investigació històrica, mentre que la seva col·lecció de medalles la fa una exposició d'art important al mateix temps.

## Referències

* 1 2 Alan Riding (November 27, 2006), German Museums Move Closer to Reunification New York Times.
* ↑ Craddock, Paul. Scientific investigation of copies, fakes and forgeries. Butterworth-Heinemann, 2009, p. 432–434. ISBN 978-0-7506-4205-7.

## Enllaços externs

* Museu Bode - Lloc web oficial
# BTH

BTH té els següents significats:
* Institut de Tecnologia de Blekinge (del seu nom en suec Blekinge Tekniska Högskola), institut d'ensenyaments tecnològics de Blekinge, a Suècia
* British Thomson-Houston, empresa d'indústria pesant amb seu a Rugby, al Regne Unit
* Bone Thugs-n-Harmony, grup de música rap originari de Cleveland, als Estats Units
* Bth també és l'abreviatura de la bearthita, mineral de la classe dels fosfats
# Commerce (Texas)

Commerce és una població dels Estats Units a l'estat de Texas. Segons el cens del 2000 tenia 7.669 habitants.

## Demografia

Segons el cens del 2000, Commerce tenia 7.669 habitants, 2.881 habitatges, i 1.524 famílies. La densitat de població era de 456,9 habitants/km².
Dels 2.881 habitatges en un 28,4% hi vivien nens de menys de 18 anys, en un 35% hi vivien parelles casades, en un 14% dones solteres, i en un 47,1% no eren unitats familiars. En el 36,1% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 3,02.
Per edats la població es repartia de la següent manera: un 21,5% tenia menys de 18 anys, un 28,2% entre 18 i 24, un 26,3% entre 25 i 44, un 14,3% de 45 a 60 i un 9,8% 65 anys o més.
L'edat mediana era de 25 anys. Per cada 100 dones de 18 o més anys hi havia 94,3 homes.
La renda mediana per habitatge era de 24.065 $ i la renda mediana per família de 37.284 $. Els homes tenien una renda mediana de 26.389 $ mentre que les dones 19.565 $. La renda per capita de la població era de 14.444 $. Aproximadament el 13,8% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Commerce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Commerce». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Coral Rodríguez Fouz

Coral Rodríguez Fouz (La Corunya, 1969) és una política basca d'origen gallec i militant del PSOE. El 1976 es traslladà amb la seva família a Eibar i el 1984 s'afilià a les Joventuts Socialistes d'Espanya. Estudià medicina, obtingué un màster en bioètica i dret, i fou tinent d'alcalde d'Eibar pel PSE-EE el 1994-1995 i senadora per Guipúscoa a les eleccions generals espanyoles de 1996, on ha estat ha estat membrea de la Comissió especial d'Ordenació del Servei Farmacèutic, de la Comissió especial d'estudi sobre l'eutanàsia, i de la comissió mixta per a l'estudi de les drogues. Posteriorment ha estat regidora del mateix partit a Eskoriatza.
Fou escollida diputada per Guipúscoa a les eleccions al Parlament Basc de 2005. El febrer de 2005 presentà una moció al Parlament Basc reclamant la investigació a un caseriu de Donapaleu (Iparralde) on, segons els seus indicis, ETA va enterrar el 1973 Humberto Fouz (oncle seu), Fernando Quiroga Veiga i Jorge García Carneiro, gallecs residents a Irun, a qui havien assassinat en confondre'ls amb policies de paisà. El setembre de 2007 deixà el seu escó i marxà a viure a La Corunya.

## Referències

* ↑ Una verdad bajo tierra desde 1973, El País, febrer de 2005
* ↑ Diario Vasco, 15-9-07
# José Augusto Brandão

José Augusto Brandão (21 d'abril de 1911 - 20 de juliol de 1989) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1938.

## Palmarès

* Campionat paulista:
** Corinthians: 1937, 1938,1939, 1941

## Referències

* ↑ Perfil a sambafoot
* ↑ José Augusto Brandão Fitxa i estadístiques a la FIFA
* ↑ José Augusto Brandão a worldfootball.net
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
# Tirabec

El tirabec, estirabec, o pèsol caputxí, pèsol mollar o pèsol fi (Pisum sativum var. saccharatum) és una varietat botànica de pèsol caracteritzada pel fet que es menja tota la tavella, quan encara és immadura, i a la Xina també els brots tendres de la planta. En anglès es diuen Snow pea i Snap pea (la varietat amb la tavella arrodonida) i en francès (les dues varietats indistintament): mangetout i pois gourmand i en espanyol guisante mollar.
A Catalunya, el País Valencià i Aragó són una verdura molt coneguda i apreciada tot i que ha entrat en certa decadència al llarg del temps. Es poden cuinar de diverses maneres, en sopes, bullits, fregits, etc. i a la zona de Castelló es posa a la paella.
Es cultiven sembrant-los de la tardor a l'hivern i es cullen des de final d'hivern a principi de primavera. El nom anglès de Snow pea (Pèsol de neu) es refereix al fet que els tirabecs es comencen a collir en una època de l'any on encara pot nevar. La planta jove resisteix glaçades de -4 °C aproximadament. Hi ha varietats d'emparrar.

## Noms dialectals

Per als noms a les Balears, vegeu Els noms mallorquins de Pisum sativum i Pisum sativum ssp. arvense i l'etimologia d’estrigassó.

## Referències

* ↑ http://chinesefood.about.com/od/vegetablesrecipes/ig/Chinese-Vegetables-Pictures/Snow-Pea-Shoots.htm Arxivat 2014-12-28 a Wayback Machine.
* ↑ «Seis Recetas de Paella Valenciana » recetas». Arxivat de l'original el 2017-04-30. [Consulta: 12 setembre 2018].
* ↑ «Miscel·lània d’homenatge a Joan Martí i Castell I» (pdf) p. 234.
# Cal Batista (Capçanes)

Cal Batista és una obra de Capçanes (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta romboïdal, bastit de maçonaria arrebossada i pintada, de planta baixa i dos pisos, cobert per un terrat. A la façana s'hi obren la porta, de pedra picada amb la data 1886 i les inicials "B.V", i un balcó d'idèntiques dimensions a cada pis. Són de destacar les baranes de ferro forjat, ben treballades, i de les que la del primer pis duu també les inicials esmentades. A la planta baixa, a més a més, hi ha una porta secundària i una finestrella.

## Història

Es tracta d'una de tantes cases de la comarca bastides poc abans de la fil·loxera, quan moltes famílies s'enriquiren a causa dels alts preus del vi. En Bautista Vallès fou un dels principals colliters de vi del poble. Posteriorment l'edifici fou remodelat.

## Referències

* 1 2 «Cal Batista». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cal Batista». Mapa de recursos culturals. Diputació de Tarragona.
# Heraclides de Macedònia

Heraclides de Macedònia és el nom dels següents personatges:
* Heraclides (pintor) (segle iv aC)
* Heraclides (fill d'Antíoc), oficial de cavalleria dels hetairoi d'Alexandre
* Heràclides d'Atenes, comandant macedoni (segle iii aC)
* Heraclides de Girtó, general macedoni (segle ii aC)
# Claude de la Sengle

Claude de la Sengle (1494 - 18 d'agost de 1557) fou Gran Mestre de l'Hospital, des de l'11 de setembre de 1453 al 1557 quan va morir.
De la Sengle fou primer batlle conventual per la llengua de França i va participar activament en les lluites contra els otomans, comandats per Turgut Reis, al nord d'Àfrica, concretament a Trípoli i Djerba.
Pel que fa a les fortificacions de l'illa, es va encarregar el 1554 de protegir la ciutat de Senglea de qui en va prendre part del seu escut d'armes. Va ampliar el Fort de Sant Miquel i va acabar les obres del Fort de Sant Elm, que havia començat el seu predecessor, Juan de Homedes y Coscón.
Va morir a Mdina el 18 d'agost de 1557 i fou enterrat al Fort de Sant Àngel, tot i que el seu cor fou posat a l'església de l'Anunciació de Rabat.

## Referències

* ↑ «Grand Master Claude de la Sengle» (en anglès americà). Order of Malta - Western Association, 22-06-2022. [Consulta: 18 febrer 2024].
* ↑ Galimard Flavigny, Bertrand. Histoire de l'ordre de Malte. Paris: Perrin, 2006, p. 317-319.
* ↑ «Senglea | Mediterranean City, Fortified Harbor, Baroque Architecture» (en anglès). Britannica. [Consulta: 18 febrer 2024].

## Vegeu també

* Biblioteca Nacional de Malta
# Tossal de l'Alzina (Vandellòs i l'Hospitalet de l'Infant)

El Tossal de l'Alzina és una muntanya de 697 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.

## Particularitats

És él cim més alt de la Serra de la Mar.
Al cim podem trobar-hi un vèrtex geodèsic (referència 256146001).
Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Vicente Álvarez Núñez

Vicente Álvarez Núñez (Ourense, 30 d'abril de 1960) és un exfutbolista gallec, que ocupava la posició de migcampista.

## Trajectòria esportiva

Vicente passa per ser un dels jugadors més representatiu de la història del Celta de Vigo. Va debutar amb el primer equip a la 83/84 (havia arribat al filial el 1981 provinent del CD Ourense) i es va mantindre amb el conjunt vigués fins a la seua retirada, a la campanya 95/96. En tot eixe temps va viure diversos ascensos i descensos.
Va jugar fins a 194 partits en primera divisió amb el Celta de Vigo, tot marcant 8 gols. Va ser titular fins a la campanya 93/94, a partir de la qual la seua aportació va baixar.

## Enllaços externs

* Fitxa de Vicente
# Tuy

«Tuy» té aquests significats:
* Tuya, va ser esposa del faraó Sethy I i mare de Ramsès II.
* Riu Tuy a Veneçuela.
* Les Valls del Tuy, Estat de Miranda a Veneçuela.
(municipi de Pontevedra)
# CLV

CLV té els següents significats:
* Centre Liberal Valencià, partit polític valencià integrat a Demòcrates Valencians
* Velocitat Lineal Constant (del nom en anglès Constant Linear Velocity), especificació en relació a la velocitat d'un DVD
# Heraclides de Magnèsia

Heraclides de Magnèsia (llatí: Heracleides, en grec antic: Ἡρακλείδης) fou un historiador grec nadiu de Magnèsia, a l'Àsia Menor, que va escriure una obra sobre la vida de Mitridates VI Eupator, que s'ha perdut i que esmenta Diògenes Laerci. Va viure probablement al segle i aC.

## Referències

* ↑ 4.Heracleides a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 390
# Claudemir Jeronimo Barretto

Claudemir Jeronimo Fernandes Barretto, conegut com a Cacau (Santo André, 27 de març de 1981), és un futbolista brasiler. Ostenta també la nacionalitat alemanya.

## Referències

* ↑ «Profil» (en alemany). www.cacau.de. Arxivat de l'original el 2009-05-19. [Consulta: 31 març 2010].
* ↑ «18 Cacau» (en (alemany)). VfB Stuttgart, 31-03-2010. [Consulta: 31 març 2010].
* ↑ «Cacau» (en (alemany)). Kicker. [Consulta: 31 març 2010].
* ↑ «Player and corresponding CBF id» (en (anglès)). CBF. Arxivat de l'original el 2009-10-14. [Consulta: 31 març 2010].
* ↑ «Doble nacionalitat per a Cacau» (en (castellà)). vfb.de, 3 de febrer del 2009. [Consulta: 3 febrer 2009].

## Enllaços externs

* Claudemir Jeronimo Barretto - Lloc web oficial (alemany) (portuguès)
# Cristóbal Toral

Cristóbal Toral Ruiz (Torre Alháquime, Província de Cadis, 15 d'abril de 1940) és un pintor espanyol. Els seus quadres són d'estil realista.
L'any 2014 en la mostra titulada Cartografía de un viaje, va exposar una obra seva que va resultar polèmica on apareix un retrat de Joan Carles I dins un contenidor d'escombraries.

## Biografia

Poc després del seu naixement la seva família es va traslladar a Antequera. Fins als 19 anys va viure al camp treballant amb el seu pare, sense haver assistit a cap escola. A partir d'aleshores va estudiar a l'Escola d'Arts i Oficis d' Antequera i després va aconseguir una beca per estudiar a l'Escola de Belles Arts de Sevilla i el 1962, trasllada la matrícula a l'Escuela de San Fernando de Madrid El 1964, es va graduar i se li concedeix el Premi Nacional de Fi de Carrera. El 1965, va obtenir la beca del Ministeri d'Educació i Ciència i la de la Fundació March, va ser nomenat professor auxiliar de l'escola de Belles Arts.
El 1966, il·lustrà el Romancero Gitano de Federico García Lorca El 1969, va ser becat per la Fundació March per tal d'ampliar estudis als Estats Units.
El 1977 se li concedeix la Medalla d'Oro de la XXIII Biennal de Fiorino (Florència), va fer exposicions a Chicago, Mèxic, París, Brussel·les, Hamburg, Taipei, Teheran, Nova York i a diverses ciutats espanyoles.

## Enllaços externs

* Página Web Oficial del pintor
* Galería Artelibre
* La col·lecció Gerstenmaier Arxivat 2008-03-11 a Wayback Machine.
* La abdicación como una de las Bellas Artes: ¿A qué contenedor debe ir el Rey? Arxivat 2015-12-08 a Wayback Machine.
# Vicente Álvarez Rodríguez de Villamil

Vicente Álvarez Rodríguez de Villamil (també conegut com a Vicente Álvarez-Villamil) fou un metge i polític asturià (nascut en Villacondide, conceyu de Cuaña, però criat a Madrid) diputat i senador a les Corts Espanyoles durant la restauració borbònica. Casat amb Luisa Esquerdo Saéz, filla del psiquiatre i polític republicà Josep Maria Esquerdo i Zaragoza. Germà de Sergio Álvarez Rodríguez de Villaamil, alcalde de Madrid en 1935.
Era membre del Partido Reformista de Melquíades Álvarez. Fou candidat de la Conjunció Republicano-Socialista per Alacant a les eleccions generals espanyoles de 1914, però no fou escollit. Sí que fou escollit per l'Aliança d'Esquerres a les eleccions generals espanyoles de 1918. A les eleccions de 1919 i 1920 es presentà novament, però no fou escollit. A les eleccions de 1923 fou proposat com a candidat de la Unió d'Esquerres, però en renuncià per a ser escollit senador. Aleshores era proper al Partit Liberal.
Durant la Segona República Espanyola fou comissari general de l'ensenyament de Catalunya, organisme creat arran dels fets del sis d'octubre de 1934 per assumir les competències educatives de la Generalitat de Catalunya.

## Obres

* Cartas de conspiradores. La revolución de septiembre, de la emigración al poder (1929), coelaborado con Rodolfo Llopis.

## Referències

* ↑ Fitxa del Congrés dels Diputats
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.27-28. ISBN 9788495484802.
* ↑ Fitxa del Senat
* ↑ Francisco Gracia Alonso. Pere Bosch Gimpera: universidad, política, exilio. Marcial Pons Historia, 2011, p.282.
# Rimondés

Rimondés (en francès Rimondeix) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 73 habitants. Està integrada a la Communauté de communes du Carrefour des Quatre Provinces.

## Demografia

Evolució demogràfica :
| 1968 | 1975 | 1982 | 1990 | 1999 | 2013 |
| 118 | 106 | 71 | 78 | 73 | 74 |

## Administració

Llista d'alcaldes :
| Període | Identitat | Partit |
| 2001-2008 | Alain Brayelle | |
| 2008- | Serge Jannot | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Ba-ta-clan

* Aquest article tracta sobre l'opereta. Vegeu-ne altres significats a «Bataclan».
Ba-ta-clan és una chinoiserie musicale o opereta en un acte amb música de Jacques Offenbach i llibret en francès de Ludovic Halévy. Es va estrenar el 29 de desembre de 1855 a París, en el Théâtre des Bouffes-Parisiens, Salle Choiseul. L'opereta combina números de conjunt i diàleg parlat.
Ba-ta-clan va ser el primer gran èxit d'Offenbach. L'enginyosa peça ho satiritzava tot, des de la política contemporània fins a les convencions de la Grand opéra. Es va reposar freqüentment a París, Londres i Nova York durant dècades, i Offenbach al final la va estendre fins a una peça de llarga durada amb un repartiment d'onze cantants. Les primeres operetes d'Offenbach eren obres a petita escala d'un sol acte, ja que la llei a França limitava les obres de teatre musical (diferents a la grand opéra) a peces d'un sol acte amb no més de tres cantants i, potser, alguns personatges muts. El 1858, aquesta llei es va canviar, i Offenbach va ser capaç d'oferir obres de llarga durada, començant per Orphée aux enfers. Aquesta obra rares vegades es representa en l'actualitat; en les estadístiques d'Operabase apareix amb només 6 representacions en el període 2005-2010.

## Personatges

| Personatge | Tessitura | Repartiment de l'estrena, 29 de desembre de 1855 (Director: Jacques Offenbach) |
| Fé-an-nich-ton | soprano | Dalmont |
| Ké-ki-ca-ko | tenor | Jean-François Berthelier |
| Ko-ko-ri-ko | baríton | Guyot |
| Fé-ni-han | tenor | Pradeau |
| Primer conspirador | tenor |
| Segon conspirador | tenor |

## Argument

Dos expatriats francesos en "Che-i-noor", un llunyà regne de parla xinesa, es veuen implicats en una trama per enderrocar al rei. Després d'un seguit de dificultats de comunicació, una mica de ball i cant revolucionari, i una mica de conjugació, tot acaba feliçment.

## Cultura popular

L'obra va inspirar el nom del teatre Bataclan de París i, de rebot, el Bataclan de Barcelona.

## Referències

* ↑ «estadístiques». Arxivat de l'original el 2015-11-11. [Consulta: 14 novembre 2015].
* ↑ A History of The Musical European Operetta 1850-1880 by John Kenrick.
* ↑ Website of Le Bataclan Arxivat 2013-06-29 a Wayback Machine. consulta: 16 juny 2013.
# Sònia Estradé Albiol

Sònia Estradé Albiol és una científica catalana especialitzada en espectroscòpia de pèrdua d'energia dels electrons (EELS) i en microscòpia electrònica de transmissió (TEM). Llicenciada en física (2005) i doctora en nanociències (2009) per la Universitat de Barcelona.
És investigadora en el grup LENS-MIND del Departament d'Electrònica de la Facultat de Fïsica de la Universitat de Barcelona i professora en aquest mateix departament. Actualment la seva recerca se centra en desenvolupar eines quantitatives de caracterització a la nano escala. És també divulgadora científica i activa en el foment de les disciplines STEM entre les noies per trencar estereotips de gènere. Dins d'aquesta tasca és presidenta de la Comissió d'Igualtat de la Facultat de Física de la UB i presidenta de l'Associació de Dones Investigadores i Tecnòlogues a Catalunya (AMIT-Cat).. El govern de la Generalitat li atorga el 2020 la menció M. Encarna Sanahuja Yll a l'excel·lència en la inclusió de la perspectiva de gènere en la pràctica docent universitària.
Directora de la Càtedra de Perspectiva de Gènere i Feminismes de l'Ajuntament de Cornellà i la Universitat de Barcelona

## Referències

* ↑ «AMIT-cat». [Consulta: 9 juny 2020].
* ↑ «Estradé, Sònia | La UB divulga». [Consulta: 9 juny 2020].
* ↑ «25 científiques que has de conèixer». [Consulta: 9 juny 2020].
* ↑ «El Govern concedeix les distincions Jaume Vicens Vives 2020 a la qualitat docent a professores i projectes de les universitats catalanes» (en anglès). [Consulta: 14 abril 2021].
* ↑ «La UB y el Ayuntamiento de Cornellà crean una cátedra sobre perspectiva de género y feminismos» (en castellà), 30-11-2022. [Consulta: 25 abril 2023].